13/10/2016 | Administración LocalMunicipal
Santiago de Compostela
Sección Municipal de Contratación
Servizo de operación e mantemento da rede de bases de datos do Concello de Santiago de Compostela

OBXECTO DO CONTRATO: Servizo de operación e mantemento da rede de bases de datos do Concello de Santiago de Compostela. REFERENCIA DO EXPEDIENTE: CON/36/2016. TIPO DE LICITACIÓN: 58.500,50 euros/ano. PRAZO DE EXECUCIÓN: Establécese un prazo de execución de dous anos. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Non se esixe (R. D. 773/2015). A efectos tan só de acreditación de solvencia, a clasificación admisible sería Grupo V, subgrupo 3, categoría 1. DOCUMENTACIÓN/INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. Valoraranse nese apartado os seguintes aspectos: A.1. Plan de traballo ofertado polo licitador (Ata 20 puntos) Neste apartado valorarase a oferta que ofreza un mellor plan de traballo para a operación e mantemento, que garanta o óptimo funcionamento da rede, a mellora na organización e cumprimento de estándares, a melloras de acordo a nivel de servizo, a mellora nas ferramentas de xestión e na posta a disposición de información para o Concello. A.2. Equipo de traballo adscrito directamente á execución do contrato (Ata 20 puntos) Neste apartado valorarase o equipo de persoas ofertado polo licitador, atendendo á súa composición, titulación académica, experiencia en traballos similares, certificacións de fabricantes de equipamento de referencia, formación e coñecementos específicos no ámbito do proxecto, e demáis aspectos relevantes para a execución dos traballos contratados. É necesario indicar a porcentaxe de dedicación ao proxecto de tal xeito que quede reflectido quen forma parte do equipo habitual e quen pode ter unha participación puntual. A.3. Control e seguimento dos traballos (Ata 5 puntos). Neste apartado teranse en conta ferramentas, métodos e técnicas relativas ao seguimento e control do proxecto ou contrato no seu conxunto. B.1. Prezo do contrato (Ata 35 puntos) Para o cálculo da puntuación aplicarase a fórmula que se indica de seguido, e que asigna a máxima puntuación á oferta que presenta a maior baixa económica sobre o orzamento de licitación e puntuacións proporcionais ao resto. V i P i = ----------- * P max V max Onde: P i son so puntos obtidos pola oferta i V i é o valor (baixa económica) na oferta i V max é o maior valor (baixa económica) de entre todas as ofertas válidas P max é a puntuación máxima asignada ao criterio B.2. Horas presenciais (Ata 15 puntos) Outorgarase puntuación ás ofertas que incrementen o número mínimo de horas presenciais diarias, do seguinte xeito. - Seis horas diarias, é dicir, unha hora máis que o mínimo (7 puntos) - Sete horas diarias, é dicir, dúas máis que o mínimo. (15 puntos) B.3. Bolsa de horas (Ata 5 puntos) Outorgarase 5 puntos á oferta que presente unha bolsa de 50 horas anuais para consultoría e formación en materia de tecnoloxía e xestión de telecomunicacións. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 04 de outubro de 2016. O ALCALDE Asdo.: Martiño Noriega Sánchez